rlitschk/wikidir huggingface dataset:
S Max-Planck-Inschtitut fir Entwickligsbiology (dt. Max-Planck-Institut für Entwicklungsbiologie, MPI EB) isch e usseruniversiteri Forschigsyyrichtig unter dr Dregerschaft vu dr Max-Planck-Gsellschaft mit Sitz z Dibenga. S Inschtitut drybt vor allem Grundlageforschig uf em Biet vu dr Entwickligsbiology, Biochemy, Genetik, Evolutionsbiology un Molekularbiology. S hitig Inschtitut goht zrugg uf d Grindig vun ere „Arbeitsgemeinschaft Kaiser-Wilhelm-Institute für Biochemie und für Biologie zur Pflege der Virusforschung“ anne 1937 z Berlin-Dahlem. Us däre isch 1941 e „Arbeitsstätte für Virusforschung“ entstande, wu 1943 uf Dibenga verlageret un 1945 in d „Abteilung für Virusforschung“ am Chaiser-Wilhelm-Inschtitut fir Biochemy z Dibenga umgwandlet woren isch. No dr Neigrindig vu dr Max-Planck-Gsellschaft as Noofolgorganisation vu dr Chaiser-Wilhelm-Gsellschaft anne 1948 isch 1954 us dr „Abteilung für Virusforschung“ s „Max-Planck-Institut für Virusforschung“ wore. Di erschte Diräkter sin dr Hans Friedrich-Freksa (Abdailig 1, Physikalischi Biology), dr Gerhard Schramm (Abdailig 2, Biochemy), dr Werner Schäfer (Abdailig 3, Dier-Virology) un ab 1960 dr Alfred Gierer (Abdailig 4, Molekularbiology) gsii. Anne 1972 isch dr Friedrich Bonhoeffer Laiter vu dr Abdailig 1 (Physikalischi Biology) wore un bal druf dr Uli Schwarz Laiter vu dr Biochemy un dr Peter Hausen Diräkter vu dr neie Abdailig 5 (Zällbiology). Anne 1984 het s Inschtitut sy hitige Name „Max-Planck-Institut für Entwicklungsbiologie“
D Annette Huber-Klawitter (* 23. Mai 1967 z Frankfurt am Main as Annette Huber) isch e dytschi Mathematikeri. Si isch Brofässeri fir Zahletheory an dr Universitet Fryburg. D Huber-Klawitter isch z Heusenstamm uf s Adolf-Reichwein-Gimnasium gange.In ireschuelzyt het si dreimol hinterenander, 1984, 1985 un 1986, dr Bundeswettbewerb Mathematik gwunne. Noch em Abitur het si ab 1986 Mathematik an dr Goethe-Universität Frankfurt am Main, dr Cambridge University un ab 1990 an dr Westfälischen Wilhelms-Universität z Münster studiert. Im nämlige Johr het si z Münster s Studium mit em Diplom abgschlosse. Ab 1991 het si z Münster as wisseschaftligi Mitarbaiteri in dr Gruppe vum Christopher Deninger gschafft. Anne 1994 isch si bim Deninger mit dr Abschlussnote „summa cum laude“ promoviert wore mit ere Dissertation zum Thema Realisierung von gemischten Motiven in derivierten Kategorien und ihre Kohomologie. Bis 2000 het si no z Münster as wiseschaftligi Assischtänti gschafft un si 1999 habilitiert. VumWS 1995/96 bis zumSS 1996 isch si iber e mit Poschtdoktorande*ne-Stipändium vu dr DFG an dr Universitet Berkeley] gsii. Anne 2000 isch si uf dr Lehrstuel fir theoretischi Mathematik an d Universitet Leipzig gruefe wore. Im Merz 2002 het si ne Gaschtbrofässur an dr Universite Paris XI, Orsay ghaa un im
S Inschtitut fir Hirnforschig un allgmaini Biology isch e privat Forschigsinschtitut gsii, wu s vu 1937 bis 1964 z Neistadt im Schwarzwald gee het. S Inschtitut isch vum dytsche Neurolog Oskar Vogt un sällem syre Frau Cécile Vogt grindet wore, wu dr Oskar Vogt in dr Zyt vum Nationalsozialismus wäge syre bolitische Haltig 1937 us syre Funktion as Diräkter vum Chaiser-Wilhelm-Inschtitut fir Hirnforschig z Berlin-Buch (hite Max-Planck-Institut für Hirnforschung) in Ruestand versetzt woren isch. D Finanzierig vum Inschitut isch us em aigene Privatvermege vum Eebaar Vogt un vor allem iber di nei grindet Dytsch Hirnforschungsgsellschaft dur d Unterstitzig vu dr Familie Krupp chuu, wu dr Oskar Vogt dr Dokter vun ere gsii isch. D Forschigsarbete hän si uf morphologischi Untersuechige zue dr Neurobiology kunzäntriert. Noch em Dod vum Oskar un dr Cécile Vogt sin d Sammlige un Unterlage vum Inschtitut an di Medizinisch Akademy Düsseldorf chuu, wu 1965 d Universitet Düsseldorf drus entstanden isch. Am Universitetsklinikum Düsseldorf git s bis in d Gegewart s Cécile und Oskar Vogt-Institut für Hirnforschung GmbH. Im eemolige Inschtitutsgebei z Neistadt isch 1975 d Klinik Huus Vogt as Fachklinik fir Psychiatry, Psychotherapy un Psychosomatik entstande. Där ire Dreger isch d Heidehof Stiftig. Das Institut für
San Felipe (änglisch [ˌsæn fᵻˈliːp], àui bekànnt àls San Felipe de Austin) ìsch a Stàdt ìm Austin County ìm Bundesstààt Texas ìn da Verainigta Schtààta. Dr Ort ìsch àm Ààfang vum 19. Johrhundert dr Zentrum gsìì vu dr Bsiadlung vum Stephen F. Austin, em „Vàter vun Texas“. Ànna 2010 hàt d’ Stàdt hàt 747 Iiwohner ghàà. San Felipe befìndet sìch àm wäschtlischa Ufer vum Fluss Brazos. D’ Stàdtgrenze lìgt südlich vu dr Interstate 10. Dr Stephen F. Austin State Park ìsch ìm Norda vum Schtàdtgebiat. D’ Stàdt Sealy lìgt 3 km wäschtlich vu San Felipe. Noh-n-em Àmerikànischa Zänsüsbüro hàt d’ Stàdt San Felipe a Gsàmtflächa vu 22.42 km², dervo ìsch 21.65 km² Lànd- un 0.77 km² Wàssergebiata. Àb 1823 hàt dr John McFarland a Fähra uf em Fluss Brazos bewìrtschàftet. Ìm Schpotjohr 1823 han dr Stephen F. Austin un dr Felipe Enrique Neri, em Baron vu Bastrop da Ort gwählt àls Mìttelpunkt fìr d' anglo-àmerikànischa Bsiadlung ìm Texas. D’ Schtàdt ìsch offiziell ànna 1824 grìnda worra, unter em Nàmma San Felipe de Austin. Dr James (Jack) Cummins hàt ma àls ärschter Bìrgermeischter ernannt. Z’ San Felipe hàt ma àui d’ Texas Rangers grìnda. D’ hàuipta Gschaftsstrooss, d’ Calle Commercio, hàt
Dr Richardson A. Scurry (* 11. Novamber 1811 z Gallatin, Tennessee; † 9. Àwrìl 1862 z Hempstead, Texas) ìsch a US-àmerikànischer Politiker gsìì. Ar isch vu 1843 bis 1844 dr Vorsìtzende vum Repräsantàntahüs vun dr Republik Texas und vu 1851 bis 1853 Mìtglìed vum Repräsantàntahüs vun da Verainigta Stààta fìr dr Bundestààt Texas gsìì. Dr Richardson A. Scurry ìsch àm 11. Novamber 1811 uf d' Walt kumma. Ar ìsch dr ältschta vu da fìmf Kìnder vum Thomas J. Scurry un dr Catherine Scurry geborena Bledsoe gsìì; si Brüader ìsch dr Konfédierierte Generàl William Read Scurry gsìì. Dr Richardson Scurry ìsch zàrscht vun mehrera Privàtlahrer üssbildet worra und hàt nohher Racht bi a Àgheeriger, em Rìchter Josephus Conn Guild, gstudiart. Ar ìsch ànna 1830 àls Rachtsànwàlt züaglassa worra un hàt zàrscht z Covington ìn Tennessee gschàfft. Ar ìsch ànna 1836 uf Texas üssgzoga un hàt sìch dr Àrmee vun dr Republik Texas ààgschlossa. Ar hàt àn dr Schlàcht vu San Jacinto teilgnumma àls erschter Unteroffiziar vun dr Kompanie, wo vum Isaac N. Moreland gfiart worra ìsch. Ar ìsch später erschter Lieutenant gsìì bis ar am 4. Oktober 1836 zrücktratta hàt. Derno hàt ar a ärfolgricher Ànwàltsbüro z Clarksville (Texas) grìnda. Nohdam
Dr Diego Armando Maradona Franco (* 30. Oktober 1960 z Lanús; † 25. Novämber 2020 z Tigre) isch en argentinische Fueßballspiiler un -trainer gsii. Dr Maradona isch aini vu dr „Legände vum Wältfueßball“ gsii un het as ain vu dr beschte Fueßballspiiler vu dr Gschicht gulte. Är het si scho am Aafang vu syre Karriere im Alter vu 15 Johr bi dr Argentinos Juniors e Name gmacht, voreb er zue dr Boca Juniors gwägslet un 1981 argentinische Maischter woren isch. Derno het s dr Maradona fir e Rekordableessumme uf Europa zum FC Barcelona zoge. Dert het er mit em Pokalsiig 1983 sy ainzige wichtige Titelgwinn ghaa. Vu Chrankete un Verletzige blogt, het er dr Verain scho no nume zwai Johr wäge Hufe Skandal wider mieße verloo. Dodruf het er si wider fir e Rekordablaassumme dr SSC Neapel aagschlosse. Mit em Underdog vu Kampanie, wu in dr Vorsaison fascht abgstiige wäre, het er zwische 1984 un 1991 di greschte Erfolg vu syre Verainskarriere gwunne, dodrunter 1987 un 1990 di bis hite ainzige Maischtertitel vu dr Verainsgschicht un dr Gwinn vum UEFA-Pokal 1989. Dr U20-Wältmaischter vu 1979 het di argentinisch Nationalmannschaft 1986 z Mexiko as Mannschaftskapitän zum Gwinn vu dr zwoote Wältmaischterschaft
Dr Vogel vum Johr wird in dr Schwyz syter anne 2001 all Johr vum Schwyzer Vogelschutz (SVS) / BirdLife Schwyz uusgwehlt. Bishär sin die Vegel vum Johr gwehlt wore: birdlife.ch – Schwyzer Vogelschutz (SVS) / BirdLife Schwyz
Dr John Cyril Cranko (* 15. Augschte 1927 z Rustenburg, Sidafrika; † 26. Juni 1973 uf eme Ruggflug us dr USA) isch e britische Danzregisseur un Choreograf gsii. Är isch ab 1961 Laiter vum Stuegerter Ballett gsii, wun er innerhalb vu wenig Johr zue aire vu dr wichtigschte Ballettkompanie uf dr Wält gmacht het. Dr Cranko het zerscht z Kapstadt studiert. Anne 1946 isch er uf London gange un isch Mitgled vum Sadler's Wells Theatre Ballet wore. Syni Inszenierige hän si dur e klari dramatischi Struktur uuszaichnet. Anne 1947 het er fir s Sadler's Wells Ballet e Choreografy zue s Debussys Children's Corner gmacht, wu fir Ufsää gsorgt het. Di erschte große Erfolg mit däre Druppe het dr Cranko 1949 mit Beauty and the Beast ghaa, 1951 mit Pineapple Poll un Harlequin in April. 1955 het er fir d Pariser Opere La Belle Hélène choreografiert. Syni erscht änglisch Ballettuffierig fi e ganze Obe het er 1957 mit Der Pagodenprinz ghaa. Wel er wäge sognännte „homosexuelle Vergoh“ aazaigt woren isch, het s d Svetlana Beriosova, e Dänzeri am Royal Ballet, ire Vater Nicolas Beriosoff um Hilf bätte, wu dodmol Ballettmaischter am Stuegerter Ballett gsii isch. Dr Berisoff het derfir gsorgt, ass
Dr George Washington Smyth (* 16. Mai 1803 ìm North Carolina; † 21. Hornung 1866 z’ Austin, Texas) ìsch a Politiker vum Texas gsìì. Ar ìsch Mìtunterzaichner gsìì vu dr Unàbhangigkaitsärklärung vun Texas, un schpeeter vu 1853 bis 1855 àmerikànischer Represantànt fìr dr Bundesschtààt Texas gsìì. Dr George Washington Smyth ìsch àm 16. Mai 1803 ìm North Carolina uf d' Walt kumma. Ufgwàchsa ìsch’r ìm Alabama un z’ Murfreesboro ìm Tennessee. Ar hàt ànna 1831 a Hochschüalàbschluss vu dr Princeton University bikumma. Dernoh hàt’r ìn d’ mexikànischa Provìnz Texas gwàndelt, ìns hìttiga Jasper County. Doo ìsch’r Làndwìrt un Investor gsìì. Ìn sina ärschta Johra ìm Texas ìsch’r vu dr mexikànischa Regiarung unteràndrem àls Faldmasser ernannt worra. Ànna 1835 ìsch’r Biigordneter gsìì àn dr Consultation vum Texas, wo sìch d’ provisorischa Regiarung vum Texas gbìldet hàt. Ànna 1836 ìsch’r Mìtglìed gsìì vu dr Texas-Versàmmlung, wo d’ Unàbhangigkait vum Texas ärklärt hàt. Dr Smyth hàt d’ Verfàssung vu dr Republik Texas unterzaichnet. Ar ìsch Mìtglìed gsìì vu dr texànischa Regiarung, àls Kommissär fìr d’ texànisch-àmerikànischa Granza. Ànna 1844 isch’r Mìtglìed gsìì vum Represantàntahüss vu dr Republik Texas. Doo hàt’r d’ Ànnexion unterschtìtzt. Dernoh hàt’r àm Uffsàtz vu dr näija Verfàssung vum Bundesschtààt
S Max-Planck-Inschtitut fir d Erforschig vu Kriminalitet, Sicherhait un Rächt isch e usseruniversiteri Forschigsyyrichtig unter dr Dregerschaft vu dr Max-Planck-Gsellschaft mit Sitz z Fryburg. S Inschtitut drybt vor allem Grundlageforschig uf dr Biet Kriminology, Strofrächt un Effetli Rächt. S Inschtitut wird glaitet vu dr Diräkter*ne Tatjana Hörnle, Ralf Poscher un Jean-Louis van Gelder. Im Friejohr 2019 hän rund 120 Lyt am Inschtitut gschafft. Emeritierti Diräkter am Inschtitut sin dr Ulrich Sieber, dr Hans-Jörg Albrecht un dr Albin Eser. S Max-Planck-Inschtitut fir d Erforschig vu Kriminalitet, Sicherhait un Rächt goht zrugg uf s Seminar fir uusländisch un international Strofrächt an dr Universitet Fryburg. Anne 1938 het dr domolige Inhaber vum Lehrstuel fir Strofrächt an dr Rächts- un Staatswisseschaftlige Fakultet, dr Prof. Dr. Adolf Schönke, en Aadrag fir des Seminar gstellt, speter im Johr isch s vum Badische Minischterium vum Kultus un Unterricht gnähmigt wore. Dr Name „Institut für ausländisches und internationales Strafrecht“ het s anne 1947 iberchuu. Im Johr 1966 isch s Inschtitut in d Max-Planck-Gsellschaft ufgnuu wore un het dr Name "Max-Planck-Institut für ausländisches und internationales Strafrecht" kriegt. Anne 1978 isch s Inschtitut in sy markante Neiböu vum Architäkt Herbert Dörr in dr Fryburger Wieri zoge, wu s hit no
Dr Lemuel Dale Evans (* 8. Janner 1810 ìm Tennessee; † 1. Juli 1877 z’ Washington, D.C.) ìsch a àmerikànischer Jurischt un Politiker vum Texas gsìì. Ar ìsch vu 1855 bis 1857 US-Represàntant gsìì fìr dr Bundesstààt Texas, un Owerrìchter àm Ìwerschta Gerìchtshof vum Texas vu 1870 bis 1873. Dr Evans ìsch ànna 1810 ìm Bundesstààt Tennessee uf d’ Walt kumma. Ar hàt wohrschinsig ìn sim Haimetsstààt Racht gstudiart un ìsch ànna 1840 àls Rachtsànwàlt züagloo worra. Ànna 1843 hàt’r ìns Fannin County ìns Texas gwàndelt, un hàt doo àls Ànwàlt gschàfft. Ìn dr Texas-Versàmmlung vu 1845 ìsch’r Vetratter vum Fannin County gsìì; doo hàt’r fìr d' Ànnexion vum Texas àn d’ Verainigta Stààta gestìmmt. Doo hàt’r àui a näi Gerìchtssystäm befìrwortet, àwer dafìr hàt ma ìhn wenig unterstìtzt. Ìm Krieg gega s’ Mexiko ìsch dr Evans dr Kumadànt gsìì vu da 3rd Texas Mounted Volunteers. Dernoh hàt dr Evans uf Marshall ìns Harrison County gwàndelt, wo-n-’r wahrend mehrera Johra àls Ànwàlt un Rìchter gschàfft hàt. Àn dr Präsidentswàhl vu 1852 hàt’r àls demokràtischer Mìtglìed vum Electoral College fìr dr Franklin Pierce gwählt. Üsserdam hàt’r ànna 1853 àls demokràtischer Kàndidàt àn dr Wàhl fìr dr Gouverneur mìtgmàcht; sina Wàhlkàmpània hàt’r
S Max-Planck-Inschtitut fir Intelligänti Sischtem isch e usseruniversiteri Forschigsyyrichtig unter dr Dregerschaft vu dr Max-Planck-Gsellschaft mit zwee Standort, z Stuegert un z Dibenga. S Inschtitut drybt vor allem Grundlageforschig uf em Biet vu dr intelligänte Sischtem. Intelligänti Sischtem wären in vyl Lääbesberaich all wichtiger – as virtuäll Sinschtem im Internet oder as cyber-physisch Sischtem in dr realen Wält. Chinschtligi intelligänti Sischtem wäre zem Byschpel in Auto yygsetzt, wu autonom fahre, oder bi dr Diagnos un in dr Behandlig vu Chrankete. S Max-Planck-Inschtitut fir Intelligänti Sischtem goht zrugg uf s friejer Max-Planck-Inschtitut fir Metallforschig] (MPI-MF) z Stuegert. S isch draditionäll äng mit dr Universitet Stuegert un däre ire Vorlaiferinschtitution verbunde gsii. S isch anne 1921 z Berlin grindet wore vum Emil Heyn as „Kaiser-Wilhelm-Institut für Metallforschung“ un isch anne 1934 uf Stuegert umzoge. Urspringli hän d Wisseschaftler uusschließli an Metall un ire Legierige gforscht. Allmee hän si aber au nitmetallischi, bsundersch keramischi Materialie unterseucht. Grad bi dr „Hegschtlaischtigskeramike“ hän Forscher am MPI fir Metallforschig unter dr Fierig vum Günter Petzow in dr 1970er un 1980er Johr materialwisseschaftligi Pionierarbet glaischtet. Die wäre unter anderem in dr Luft- un Ruumfahrt, im Automobilböu, in dr Medizintächnik oder as Isolatore in Computer bruucht. Ab dr
Dr George Washington Whitmore (* 26. Àuigscht 1824 ìm McMinn County, Tennessee; † 14. Oktober 1876 z Tyler, Texas) ìsch a àmerikànischer Jurischt un Politiker vum Texas gsìì. Vun 1869 bis 1871 hàt’r s’ Texas vertratta ìm Represantàntahüss vu da Verainigta Schtààta. Wahrem Sezessionskriag ìsch ar Unionischt gsìì. Dr George Washington Whitmore ìsch àm 26. Àuigscht 1824 uf d' Walt kumma ìm McMinn County, ìm Bundesstààt Tennessee. Ar ìsch dr Suhn gsìì vu dr Elizabeth un vum John Whitmore. Ar ìsch ìn d' äffentliga Schüala vu sim Haimetsschtààt gànga. Ànna 1848 hàt ar ìns Harrison County ìm Texas gwàndelt. Ar hàt Racht gschtudiart, un ìsch àm 1. Juli 1850 àls Rachtsànwalt züagloo worra. Dernoh hàt’r àls Rachtsànwalt gschàfft un hàt glichzittlig sina politischa Làuifbàhn ààgfànga. Àn dr Presidantswàhl vu 1852 hàt’r d' Whig Party àktiv unterschtìtzt. Ànna 1852, 1853 un 1858 ìsch’r Mìtglìed gsìì vum Represantàntahüss vun Texas. Àn dr Kongresswàhl vu 1860 hàt’r àn dr Wàhlkampània vum Kàndidàt John Bell vu dr Constitutional Union Party ìm Oschttexas mìtgmàcht. Nohdam àss dr Abraham Lincoln àls àmerikànischer Presidant gwählt worra ìsch, hàt dr George Whitmore ànna 1861 zamma mìt zwelf àndra Texas-Represantànta gega d' Zustìmmung vu dr Sezessionsversàmmlung gwählt. Wahrem Sezessionskriag
Dr William Smith Herndon (* 27. Novamber 1835 z’ Rome, Georgia; † 11. Oktober 1903 z’ Albuquerque, New Mexico) ìsch a àmerikànischer Jurischt un Politiker gsìì. Ar hàt vu 1871 bis 1875 dr Bundesschtààt Texas vertratta ìm Represantàntahüss vu da Verainigita Schtààta. Dr William Smith Herndon ìsch àm 27. Novamber 1835 z’ Rome uf d’ Walt kumma, ìm Floyd County ìm Bundestààt Georgia. Ar ìsch ìn d’ äffentliga Schüala vu sim Haimetschtààt gànga, un àui ìn dia vum Wood County ìm Texas gànga, wo-n-'r ànna 1852 gwàndelt hàt. Ar hàt z’äärscht àm McKenzie College gschtudiart, bis ànna 1859, un dernoh hàt’r Racht gschtudiart. Ànna 1860 hàt ma ìhn àls Rachtsànwàlt züagloo. Àls Ànwàlt hàt’r z’äärscht z’ Tyler ìm Texas gschàfft. Wahrem Sezessionskriag vu 1861 bis 1865 hàt’r ìm Heer vu da Konféderation diant, wo-n-'r Hàuiptmànn worra ìsch. Noh-n-em Kriag hàt ar nochamol àls Ànwàlt gschàfft. Zwìscha ànna 1861 un 1868 ìsch’r jurischtischer Beràter gsìì fìr mehrera Iisabàhngsällschàfta. Dr Herndon ìsch Mìtglìed vu dr Demokràtischa Pàrtäi gsìì. Noh dr Kongresswàhl vu 1870 ìsch’r vum 4. März 1871 bis àm 3. März 1875 Mìtglìed gsìì vum Repräsantàntahüs vu da Verainigta Stààta ìm 42. Kongress. Doo hàt’r dr ärschta Wàhlbezirk vum Texas vertratta.
Dr Charles Stewart (* 30. Mai 1836 z’ Memphis, Tennessee; † 21. Septamber 1895 z’ San Antonio, Texas) ìsch a àmerikànischer Jurischt un Politiker gsìì. Vu 1883 bis 1893 hàt’r dr Bundesschtààt Texas vertratta ìm Represantàntahüss vu da Verainigta Schtààta, fìr d’ Demokràtischa Pàrtei. Dr Charles Stewart ìsch àm 30. Mai 1836 z’ Memphis, ìm Bundesstààt Tennessee, uf d’ Walt kumma. Ar ìsch dr Suhn gsìì vum Charles Stewart un vu dr Martha geborena Moore. Ànna 1845 hàt’r mìt sina Ältra uf Galveston ìns Texas gwàndelt. Doo ìsch’r ìn d’ äffentliga Schüala gànga. Ar hàt Racht gschtudiart unter em James W. Henderson un ìsch ànna 1854 àls Rachtsànwàlt züagloo worra. Dernoh hàt ar z’ Marlin àls Ànwàlt gschàfft. Vu 1856 bis 1860 ìsch’r Schtààtsànwàlt gsìì vum 13. Gerìchtsbezirk vum Texas. Üsserdam ìsch’r Mìtglìed vu dr demokràtischa Pàrtäi worra. Ànna 1861 ìsch’r Biigeordneter gsìì ìn’ra Versàmmlung, wo d’ Üsstrììt vu Texas üss dr Union bschlossa hàt. Wahrem Sezessionskriag hàt dr Stewart ìm Heer vu da Konfederiarta Schtààta diant, unterànderem ìm „10 Infànterie-Rägiment vu Texas“. Ànna 1866 hàt’r uf Houston gwàndelt, wo-n-’r nochamol àls Rachtsànwàlt gschàfft hàt. Vu 1874 bis 1876 ìsch’r juristischer Beràter gsìì vu dr Stàdtverwàltung vu Houston. Vu 1878
D Straiobstsorte vum Johr wird z Bade-Wirttebärg syter anne 1998 all Johr vum „Landesverband für Obstbau, Garten und Landschaft Baden-Württemberg“ uusgwehlt. Bishär sin die Obstsorte vum Johr gwehlt wore: Streuobstsorte des Jahres uf logl-bw.de
D' Christ Episcopal Church ìsch a Pfàrrkìrich vu dr Episkopàlkìrich vu da Verainigta Stààta z Matagorda ìm US-Bundesstààt Texas. Àls d' ältschta Episkopàlkìrich vun Texas ìsch sa zitter 1962 a Recorded Texas Historical Landmark un stànd üsseram uf em National Register of Historic Places. D' Kìrich liagt àn dr Kritzung vu dr Cypress Street un dr Fisher Street, ìn dr Necha vu dr Matagorda United Methodist Church, wo d' ältschta mäthodischtischa Kìrich vu Texas ìsch. Àm Wiahnàchta 1838 ìsch doo dr érschta Gottesdianscht vum Pfàrrer Caleb S. Ives vu Vermont gfihrt worra. D' Pfàrrei ìsch ìn dr Zitt vu dr Republik vu Texas àm 27. Janner 1839 vum Rev. Ives grìnda worra. D' erschta Kìrich ìsch vum Bundesstààt New York igfiahrt worra un kurz vor Oschtra 1841 gbàuit worra. Dr Làndstìck ìsch vum Albert Clinton Horton un em Abner Lee Clements gaa worra. Sa ìsch d' südwäschtlischta Episkopàlkìrich vu Àmerikà gsìì. Sa hàt Fàssàda mìt Holzplàtta un rundbogiga Fanschter ghàà. Ànna 1854 ìsch d' Kìrich dur a Orkàn zärschteert worra. A näier kléinerer Gebäi ìsch ànna 1856 gbàuit worra mìt em ursprunglìcha Àltar, Kommunionbànk, Krüzifix un Gstüahla. 'S hàt rundbogiga Fanschter un doppelta Lànzetta ghàà. Ànna 1836 ìsch a hischtorischa
Flums (IPA: flʊms) isch e politischi Gmaind, im Wahlkrais Sargaaserland und isch flächemässig di drittgröscht Gmaind im Kanton Sanggalle. Flums lit im Seeztal, zwüsched Sargaas und em Walesee. D Gmaind erstreckt sich durs Schilstal bis ufe zum 2'501 m höche Spitzmaile. Flums bestoht us drü Ortsgmainde; Flums-Dorf, Flums-Grossbärg und Flums-Chliibärg. Nochergmainde sind Glarus Süd, Quarte, Walestadt, Wartau und Mels. Flums isch underanderem dur d Flumserbärg bekannt, au wenn zmaischte uf em Gmaindsgebiet vu de Gmaind Quarte liit. Z Flums gits zwar relativ wänig Industrii, aber det drundär häts einiges wo rächt gross isch, so zum Bischpil d Flumroc wo bekanntä Isolationsmaterialhärschtellär isch. Aber au d Grüninger-Mühle z Flums ghöred zu dä 10 gröschtä Mülänä i dä Schwiz. Eini vo de eltischte Flumser Fabrike, wo na brucht wird isch d Schpinnerei Spörry Co AG wo de wältwit finscht Fadä macht. Aegidius Tschudi (1505–1572), en Historiker und Politiker Caspar Joseph Staub (1775–1850), Lehrer und Organischt, Komponischt vom Flumser Wienachtslied Marie-Therese Nadig (* 1954), e Schirennläuferi u Olympiasiigeri (Sapporo 1972) Edy Bruggmann (* 1943), sächsfache Schwiizermeischter im Riiseslalom und hett ä Silbermedallie a de Olympia in Sapporo (1972) gwunä D Wendi Eberle (* 1956), isch a de Paralympics in Salt Lake City (2002)
D Georgette Tsinguirides (* 27. Februar 1928 z Stuegert) isch e dytsch-griechisch Ballettdänzeri, Choreologi un Ballettmaischteri. Si isch Assischtänti vum John Cranko gsii, wu s Stuetgerter Ballett vu 1961 bis 1973 glaitet het. D Georgette Tsinguirides het frie iri Mueter verlore un isch bi ire Großmueter Maria Weickh ufgwagse, wu Hofdame bi dr Chenigi Charlotte von Württemberg geb. zu Schaumburg-Lippe gsii isch. Mit sibe Johr het si ne Uusbildig aagfange an dr Ballettschuel vum Staatstheater Stuegert. Derno het si Unterricht gnuu bi dr Olga Preobrajenska un dr Madame Nora im Studio Wacker z Paris un an dr Royal Ballet School z London. Anne 1945 het si ire erscht Engaschmänt am Staatstheater Stuegert iberchuu, mit ere Gage vu 2250 Rychsmark. Unter dr Direktion vum Nicolas Beriozoff isch si 1957 Solischti wore. No voreb dr John Cranko 1961 d Laitig vu dr Compagnie ibernuu het, het si scho 1960 in sym Ballett Der Pagodenprinz danzt, speter u. a. in The Lady and the Fool un in Romeo und Julia. Anne 1966 isch d Tsinguirides z Stuegert di erscht hauptberuefli Danzschrift-Experti vu Dytschland wore. Dr John Cranko het ere dr Ufdrag gee, syni Choreografie in ere internationale Danzschrift ufzzaichne. As Choreologi un Ballettmaischteri
S Kiepenheuer-Inschtitut fir Sunnefysik isch e usseruniversiteri Forschigsyyrichtig mit Sitz in Fryburg. S Inschtitut drybt vor allem Grundlageforschig uf em Biet vu dr Aschtronomy, dr Aschtrofysik un dr Sunnefysik. S isch e rächtsfähigi Stiftig vum effetlige Rächt vum Land Bade-Wirttebärg un isch Mitglid vu drWisseschaftsgmainschaft Gottfried Wilhelm Leibniz (WGL). D Grindig vum Inschtitut goht zrugg uf s Johr 1939, wu dr Karl-Otto Kiepenheuer (1910 bis 1975) Mitarbaiter vum Johannes Plendl woren isch un mit däm syre Hilf e Netz vu (militärisch bemannte) Beobachtigsstatione vu dr Sunne-Aktivitet ufböue het, dodrunter au ne Observatorium uf em Schauinsland. Dodermit het zum Yyfluss vu dr variable Aktivitet vu dr Sunne un dr solare Eruptione uf dr Ionosphäre solle gforscht wäre. Mer het ghofft, die Chänntnis bi dr Ibermittlig vz Churzwällenoochrichte bruuche z chenne. S Inschtitut het urspringli dr Name „Fraunhofer-Institut“ ghaa. Mit dr Inschtitut vu dr speter grindetet Fraunhofer-Gsellschaft het s kai Zämehang gee. Noch em Änd vum Zweete Wältchrieg isch s Observatorium uf em Schauinsland d Zäntrale vum Inschtitut blibe, anne 1955 isch s Inschtitut uf Fryburg umzoge un 1978 isch s in „Kiepenheuer-Institut für Sonnenphysik“ umgnännt wore. S Kiepenheuer-Inschtitut sich bis zum 31. Dezämber 2001 e uumittelbar em Wisseschaftsminischterium vum Land Bade-Wirttebärg